丁卯炉中火
丁卯日辛丑时,辰巳未年月,富贵,妻子迟。寅卯印助,戌库身旺,刑。丑丁,得倚托,大贵。丁卯日壬寅时,贵化吉。寅卯年月,行金水运,大贵。亥子月,行西运,贵。丁卯日甲辰时,辰戌丑未月,孤克,运通发财。丑月,南方运,贵。卯月,金水运,近侍权贵,不利建白。丁卯日丁未时,刑中发。寅卯月,印绶,发财敦厚。辰戌申午,俱吉。丁卯日戊申时,春,伤官用印;秋,伤官用财,俱吉。夏,比肩;冬,伤官见官,平常。四季月,吉。丁卯日己酉时,时日并冲,忧伤妻子,通火气吉。忌乙卯字。年月有亥未、巳丑,但一字两合,不以冲论。丁卯日庚戌时,生亥未年月,三合会印,贵。子月,煞印,吉。年月建禄,僧道,主贵。柱无救助,见癸旺,多患目疾,酉月无贵;纯酉戌年月,天干透己甲者贵,中带凶。丁卯日辛亥时,时上财官印三奇,再得年月印助财生,皆主大贵。纯子,行木火运,官可六品,巳酉丑月,辛财得局,方有倚旺,富贵双全。
丙寅丁卯,火气逐渐发出辉华,因为柴薪(寅、卯)而火力显露,所以叫炉中火。